তিনি ১৯৮৪ সালে বাংলাদেশ মিলিটারী একাডেমী, ভাটিয়ারী চট্রগ্রামে জেন্টেলম্যান ক্যাডেট হিসাবে যোগদান করেন। ১৯৮৬ সালে সেনাবাহিনীর পদাতিক রেজিমেন্টে নিয়মিত কমিশন লাভ করেন।তিনি সেনাবাহিনীতে কর্মরত থাকা কালীন পার্বত্য চট্রগ্রামের বান্দরবন, রাঙ্গামাটি ও কাপ্তাই রিজিওনের বিভিন্ন পদাতিক ইউনিটের দায়িত্বপূর্ণ এলাকায় সন্ত্রাস দমন অভিযানে নিয়োজিত ছিলেন। এছাড়াও তিনি সেনা সদর, এ্যাডজুটেন্ট জেনারেল শাখা, ঢাকা সেনানিবাস এবং রংপুর ও ঘাটাইল সেনানিবাসের দুটি পদাতিক ডিভিশন সদর দপ্তরে গুরুত্বপূর্ণ দায়িত্বে কর্মরত ছিলেন। তিনি কম্বোডিয়া ও আইভরী কোষ্টে জাতিসংঘ শান্তিরক্ষা মিশনে দায়িত্ব পালন করেছেন। তিনি দেশে ও বিদেশে বিভিন্ন সামরিক ও বেসামরিক প্রশিক্ষণ গ্রহন করেন। ২০০১ সালে ডিফেন্স সার্ভিসেস কমান্ড ও স্টাফ কলেজ, মিরপুর হতে পিএসসি ডিগ্রী অর্জন করেন এবং জাতীয় বিশ্ববিদ্যালয় হতে ডিফেন্স স্টাডিজ এ মাস্টার্স (এমডিএস) ডিগ্রী লাভ করেন।